recursal/SuperWikiNEXT-32B huggingface dataset:
A **torre de Friol** é unha fortaleza medieval situada no concello de Friol.

Historia
--------

Probabelmente foi levantada no século XII, conservando da fábrica orixinal nos seus muros interiores marcas de canteiro semellantes aos das igrexas románicas levantadas nese século.

Pertenceu á casa dos Altamira, e dela fixo morgado o conde Fernando de Freixomil. Tamén pertenceu aos Maldonado e á antiga liñaxe dos Prados (de orixe leonesa), que ten como estandarte o león rampante en sable sobre campo de ouro.

Características
---------------

A fortificación sufriu importantes modificacións, conservándose os restos máis antigos pegados ao pazo levantado con posterioridade.

A antiga torre da homenaxe é de planta cadrada, medindo máis de dez metros de lado. Na súa fachada norte ábrese á altura do terceiro andar unha pequena xanela de arco monolítico falso. A fachada oeste, que olla para o antigo patio de armas, ábrese, nos dous últimos andares, por medio de dúas pequenas xanelas de feitura similar á anterior. A fachada leste coñécese co nome de *Vara Alta* e foi obxecto de múltiplas modificacións, conservando na súa parte máis antiga unha porta de arco de medio punto realizado con grandes doelas e xambas de aresta en chafrán.

No lado esquerdo do conxunto consérvase outro corpo da fachada, posibelmente do século XVII, divida en tres andares. Ábrese cunha porta con arco moldurado, e un balcón con balaustrada de ferro, apoiada sobre canzorros de pedra.

Na actualidade a torre da homenaxe presenta unha fenda no alto dun dos seus muros, o que fai que o edificio ameace ruína.

Véxase tamén
------------

### Bibliografía

* BOGA MOSCOSO, R.: *Guía dos castelos medievais de Galicia*. Ed. Xerais, 2003, pax. 97-98. ISBN 84-9782-035-5

### Outros artigos

* Castelos de Galicia

| * v
* c
* e
Castelos de Galicia |
| --- |
| 
* Altamira
* Amarante
* Andrade
* Aranga
* Barcala
* O Bolo
* Borraxeiros
* Brandufe
* Broño
* Caldaloba
* Candaira
* O Carbedo
* Casón
* Castro de Ouro
* Castromaior
* Castroverde
* Celas de Peiro
* Cillobre
* Cira
* Doiras
* Doncos
* Fornelos
* Torre da Forxa
* Friol
* Frouxeira
* Gondomar
* A Lanzada
* Lobeira
* Lúa
* Luania
* Maceda
* Marce
* Maside
* Mens
* Mesía
* Milmanda
* Moeche
* Monforte de Lemos
* Monte Muralla
* Monte Vilar
* Monterreal
* Monterrei
* Naraío
* Navia
* Nogueira
* Os Novais
* Torres de Oeste
* A Palma
* Pambre
* A Pena
* A Penela
* Peroxa
* Picoña
* Pico Sacro
* Pluma
* Pontedeume
* Ribadavia
* Rocha Forte
* Salvaterra
* San Damián
* San Filipe
* San Paio de Narla
* San Sadurniño
* Sande
* Sandiás
* Santa Cruz
* Santo Antón
* Sarria
* Sobroso
* Soutomaior
* Tebra
* Torre de Teodomiro
* Viana do Bolo
* Vilalba
* Vilamarín
* Vilanova dos Infantes
* Vimianzo
* Vigo
* Vitres

 |
**Antonia Vicente Rodríguez**, chamada **Toñi Vicente**, nada en Tomiño o 12 de xaneiro de 1953, é unha restauradora e hostaleira galega.

Traxectoria
-----------

Os seus pais tiñan un restaurante en Tomiño, onde comezou traballando na cociña. Despois dunha bolsa para estudar en Francia co cociñeiro Michel Guérard, abriu en 1982 en Vigo o restaurante Síbaris, que lle deu ampla sona, e que colleitou a segunda estrela Michelin da historia de Galicia para unha cociñeira en 1989. En 1990 dirixiu e presentou o programa gastronómico da TVG *Artesa*.

En 1992 abriu en Santiago de Compostela o restaurante Toñi Vicente, que recibiu a estrela Michelín en 1993, galardón que mantivo ata o ano 2008. En 1997 recibiu o Premio Nacional de Gastronomía.

En agosto de 2008 foi detida para prestar declaración en relación cunha rede de distribución de vieira contaminada. En 2008, uns meses despois deste suceso, perdeu a estrela Michelin, pero mantivo un sol na *Guía Repsol*, ata que a comezos de 2009 anunciou o peche da actividade do seu restaurante.

Posteriormente abriu restaurantes en Ribeira, Cambados e Vigo.[].Retirouse da vida profesional na cociña en 2018.

Obra
----

* *Toñi Vicente. A miña cociña* (Teófilo Edicións, 2021).

Galardóns
---------

* Challenge Européen de la Gastronomie
* Copa de Ouro do Centro Italiano de Promoción Internacional
* Medalla de prata de Galicia, 1997.

Notas
-----

1. ↑  Barrera, Feliciano, ed. (2002). "Vicente Rodríguez, Antonia". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. p. 592. ISBN 84-8064-113-4.
2. ↑  "Detenida la cocinera Toñi Vicente por comprar vieiras contaminadas" Arquivado 09/09/2008, en Wayback Machine. La Voz de Galicia, 6/9/08
3. ↑  Soles de decembro Arquivado 06 de decembro de 2008 en Wayback Machine. *Colineta*, 5/12/2008
4. ↑  Pechou Toñi Vicente Arquivado 18 de xaneiro de 2009 en Wayback Machine. *Colineta*, 9/1/2009
5. ↑  Calveiro, P. (2021-03-14). "Toñi Vicente: «En el mundo de la cocina encontré más manos tendidas que zancadillas»". *La Voz de Galicia* (en castelán). Consultado o 2021-03-14.
Para outras páxinas con títulos homónimos véxase: Going Postal (homónimos).
***Terry Pratchett's Going Postal*** é unha adaptación televisiva de dúas partes do libro *Going Postal* do escritor inglés Terry Pratchett. Foi adaptado por Richard Kurti e Bev Doyle e producido por The Mob. Emitiuse por primeira vez na canle Sky1 en maio de 2010.

Características
---------------

É a terceira película que se fai do Discworld, seguida por *Terry Pratchett's Hogfather* e *Terry Pratchett's The Colour of Magic*. Foi anunciada como parte dun investimento de polo menos 10 millóns de libras para a adaptación de libros, incluíndo *Chris Ryan's Strike Back* e *Skellig* e David Almond. A rodaxe comezou en maio de 2009 en Budapest.

Varios fans do *Discworld* foron invitados a aparecer como extras na rodaxe que se realizou en Budapest.

Elenco
------

* Richard Coyle – Moist von Lipwig
* David Suchet – Reacher Gilt
* Charles Dance – Patricio Havelock Vetinari
* Claire Foy – Adora Belle Dearheart
* Marnix Van Den Broeke – Mr. Pump
* Steve Pemberton – Rufus Drumknott
* Andrew Sachs – Tolliver Groat
* Tamsin Greig – Miss Cripslock
* Ingrid Bolsø Berdal – Sarxento Angua
* Adrian Schiller – Mr. Gryle
* Ian Bonar – Stanley Howler
* Madhav Sharma – Horsefry
* Timothy West – Mustrum Ridcully
* Terry Pratchett – Carteiro, que aparece no final da película

Argumento
---------

Conta a historia de Moist von Lipwig, que durante anos estivo estafando á xente ata que o pillan, sendo sentenciado a morte, mais conmútanlle a pena se se fai o novo xefe de Correos da cidade, senón, morrerá.
Moist intenta escapar, pero ten como vixilante seu a Mr. Pump, un golem que lle impedirá fuxir. Na oficina de Correos contará coa axuda do vello aprendiz de carteiro Tolliver Groat e o seu asistente, un coleccionista de alfinetes, Stanley Howler. Moist pronto se dará conta que Correos está marxinado por culpa das torres telegráficas coñecidas como "Clacks", as cales están controladas polo malvado Reacher Gilt.

Notas
-----

1. ↑  Leigh Holmwood (3 de marzo de 2009). "Sky ploughs £10m into HD dramas". *The Guardian* (en inglés). Consultado o 7 de outubro de 2010.
2. ↑  "Going Postal / Mob Films / Extras". *PJSM Prints' Discworld News* (en inglés). 3 de marzo de 2009. Consultado o 7 de outubro de 2010.
3. ↑  "Going Postal / Mob Films / Extras". *PJSM Prints' Discworld News* (en inglés). 2009. Consultado o 7 de outubro de 2010.

|  |  |
| --- | --- |
| Control de autoridades | 
* Wd: Q2447613
* Allmovie: v522582
* AlloCiné: 8707
* FilmAffinity: 966981
* IMDb: tt1219817
* OFDb: 194138
* OMDB: 73421
* Rotten Tomatoes: going\_postal\_2010
* Synchronkartei: 18526
* TMDb: 538190
* TMDb: 7171

 |
O toureiro español José Tomás durante o brinde dunha faena en Almería.
O **toureiro** ou **lidador** é a persoa que ten maior protagonismo nos espectáculos de corridas de touros. A súa tarefa é conducir repetidamente as arremetidas do touro de forma que resulte esteticamente vistosa, medilo na sorte de capote, dirixilo á pica, colocarlle as banderillas, amornalo na sorte de muleta e finalmente causarlle morte mediante a utilización dunha espada chamada estoque de morte. Antigamente, ao toureiro chamábaselle *toureador* e referíase a todo aquel que, a pé ou dacabalo, entraba á praza a lidar con touros.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Toureiro Modificar a ligazón no Wikidata*** |

### Outros artigos

* Tauromaquia

Notas
-----

1. ↑  Definicións no *Dicionario da Real Academia Galega* e no Portal das Palabras para *toureiro*.
2. ↑  Definicións no *Dicionario da Real Academia Galega* e no Portal das Palabras para *lidador*.

|  |  |
| --- | --- |
| Control de autoridades | 
* Wd: Q549322
* AAT: 300389800
* EBID: ID
* LCCN: sh85017958
* NKC: ph1117414

 |
Tratado asinado o 18 de xullo de 1670 entre Gran Bretaña e España. Tamén recibe o nome de **Tratado Americano**.

O plenipotenciario español foi Gaspar de Bracamonte e Guzmán, Conde de Peñaranda. O plenipotenciario británico foi William Godolphin, Cabaleiro da Espora Dourada.

Termos do Tratado
-----------------

España recoñece a soberanía inglesa nas Indias Occidentais, entre as que posteriormente se contarán os territorios insulares e continentais de Xamaica, Belize e Illas Caimán.

Notas
-----

1. 1 2  "Tratado de Madrid entre España e Inglaterra firmado el 18 de julio de 1670.". *Archivo Histórico Nacional* (en castelán). Consultado o 20 de xuño de 2018.

Véxase tamén
------------

### Ligazóns externas

Calvo, Carlos (1862). "Tratado entre las coronas de España y la Gran Bretaña, para restablecer la amistad y buena correspondencia en América.". *Colección completa de los tratados, convenciones, capitulaciones, armisticios y otros actos diplomáticos de todos los estados de América Latina...* (PDF) (en castelán). Paris: Libreria de A. Durand. pp. 162–172. Arquivado dende o orixinal (PDF) o 29 de xuño de 2012. Consultado o 20 de xuño de 2018. 

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Tetradracma** de Atenas do 490 a. C.
O **tetradracma** era unha antiga moeda grega equivalente a 4 dracmas e cun peso de 17 gramos aprox. Durante o Imperio romano o tetradracma foi a moeda oficial de Exipto e era equivalente a un denario.

Historia
--------

O tetradracma ateniense do século V a. C. foi a moeda de uso máis habitual no mundo grego ata Alexandre o Grande. Figuraba o perfil de Atenea co casco no anverso e un moucho no reverso, de aquí que os tetradracmas se chamasen popularmente *glàukai* (γλαῦκαι), é dicir, "mouchos". O reverso desta moeda é representado hoxe en día na moeda grega de 1 euro.

Na Persia aqueménida (séculos V ao IV a. C.), as moedas equivalentes, denominadas media estátera, siclo médico ou siglos, levaban gravadas a figura dun arqueiro, as tropas de elite do seu exército, polo que tamén se denominaban *arqueiros*, facendo referencia a que o poder do Imperio persa estaba baseado tanto na forza como na economía.

Véxase tamén
------------

### Outros artigos

* Moeda da Antiga Grecia
* Moeda da Antiga Roma

* Cistóforo

Notas
-----

1. ↑  Imaxe Arquivado 05 de novembro de 2007 en Wayback Machine. e referencia numismática dunha destas moedas.

|  |  |
| --- | --- |
| Control de autoridades | 
* Wd: Q1083662
* AAT: 300037254
* BNCF: 72133
* EBID: ID

 |
**Tirso Lorenzo Rodríguez**, nado en Tui o 15 de febreiro de 1877 e finado en Buenos Aires o 12 de xullo de 1943, foi un xornalista e escritor galego.

Traxectoria
-----------

Fillo do perito agrónomo Manuel Lorenzo Rodríguez e irmán de Venancio Lorenzo Rodríguez. Estudou a carreira sacerdotal que interrompeu en 1893. Emigrou á Arxentina, onde traballou como xornalista, fundou o diario *El Heraldo*, na localidade bonaerense de Lincoln. Colaborou nos periódicos de Bos Aires *La Nación*, *Caras y Caretas*, *El Hogar*, *El Eco de Galicia* e *Mundo Argentino*, onde sobresaíu como crítico literario. Presidente da primeira Casa de Galicia, ao estalar a guerra civil española incorporouse á causa republicana, responsabilizándose do Centro Republicano Español, do Ateneo Pi y Margall e da dirección de *España Republicana*. Neste periódico redactou a sección fixa "Fuego graneado", dende a que destacou como defensor da democracia española.

Obras
-----

* *Antología de motivos poéticos*, 1928.
* *El celibato del doctor Adonis*, 1932.
* *Nuevos horizontes del idioma*, 1936.

Véxase tamén
------------

### Bibliografía

* Tirso Lorenzo, un tudense xornalista na Arxentina

|  |  |
| --- | --- |
| Control de autoridades | 
* Wd: Q12401121
* BNA: 000057405

 |
Repartición de Anatolia e Tracia polo Tratado de Sèvres de 1920, derrogado polo Tratado de Lausana en 1923.
O **Tratado de Sèvres** foi un tratado de paz entre o Imperio Otomán e as nacións aliadas da primeira guerra mundial (a excepción de Rusia e os Estados Unidos), que foi asinado en Sèvres (Francia) o 10 de agosto de 1920. O Tratado deixaba o Imperio Otomán sen a maior parte das súas antigas posesións, limitándoo a Istambul e parte de Asia Menor. En Anatolia Oriental creábase un estado autónomo para os kurdos (Kurdistán), e varios distritos pasaban a Armenia (a República de Armenia independizouse de Rusia en 1918) para formar a Grande Armenia. Grecia recibía Tracia Oriental, Imbros, Ténedos e a rexión de Esmirna. Recoñecíase a separación de Exipto, Hedjaz e o Iemen; mentres que Mosul, Palestina e Transxordania pasaban á administración británica e Siria, Líbano e Alexandreta á administración francesa, que tamén recibía unha zona de influencia en Cilicia. Chipre quedou para os británicos que xa o administraban e Castellorizo para os italianos cunha zona de influencia na rexión de Antalya. A navegación nos estreitos sería libre e controlada por unha comisión internacional.

O imperio Otomán segundo o Tratado de Sèvres.
Contra este tratado, aceptado polo Sultán e o goberno otomán, erguéronse os nacionalistas ao mando de Mustafa Kemal Atatürk, que tomaron o poder e combateron vitoriosamente contra gregos e armenios logrando manter a posesión de toda Anatolia, e parte de Tracia Oriental, e pór fin ás zonas de influencia de Francia e Italia, tras o cal foi asinado o Tratado de Lausana en 1923, deixando sen aplicar o tratado de Sèvres.

Véxase tamén
------------

### Ligazóns externas

* Texto do Tratado de Sèvres *(en inglés)*

|  |  |
| --- | --- |
| Control de autoridades | 
* Wd: Q182515
* WorldCat
* VIAF: 179077284
* BRE: 3544753
* EBID: ID
* GND: 1165545624
* LCCN: n88106693
* MAG: 2778834893

 |
No Tiro con arco olímpico, o obxectivo é acertar o máis cerca do centro para obter o máximo de puntos. As setas da imaxe mostran un 10 na do centro e un 9 na outra.
Campionato de Tiro ao arco.
O **tiro con arco** é un deporte no que se utiliza un arco para disparar setas máis lonxe ou máis habitualmente con precisión sobre un albo, a súa orixe está na utilización do arco na caza e nas guerras. A persoa que practica este deporte chámase *arqueiro*. O tiro con arco olímpico é a modalidade practicada nos Xogos Olímpicos.

Hai dúas modalidades principais, o Tiro con arco con diana regulado pola Federación Internacional de Tiro con arco, é a modalidade usada nos Xogos Olímpicos e o Tiro con arco de campo que ademais das regulamentacións e campionatos da FITA conta coa súa propia federación internacional, a Asociación Internacional de Arquería de campo

Disciplinas oficiais FITA
-------------------------

* Tiro con arco exterior
* Tiro con arco en sala
* Tiro con arco de campo
* Tiro con arco con esquís
* Tiro con arco 3D
* Carreira con arco
* Tiro a longa distancia
* Tiro á bandeira

Modalidades locais
------------------

* Beursault, practicada no norte de Francia e Bélxica
* Popinjay, practicada en Bélxica
* Tiro ao poste, practicada en Inglaterra

Ligazóns externas
-----------------

* FGTA/ Federación Galega de Tiro con Arco

|  |  |
| --- | --- |
| Control de autoridades | 
* Wd: Q108429
* AAT: 300249162
* GEA: 20779
* GND: 4007549-7
* JSTOR: archery
* LCCN: sh85006527
* PSH: 10060

 |

---

|  |  |
| --- | --- |
|  |  *Este artigo sobre deporte é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Venancio Gavín Gallo**, nado en Santa Marta de Meilán (Riotorto), foi un agrarista galego.

Traxectoria
-----------

Estudou no Seminario de Mondoñedo até 1907, cando marchou estudar a Lugo. En 1906, xunto cos irmáns Santomé Santamarina e de Eduardo Blanco organizou a Sociedad de Labradores y Agricultores de Riotorto e sacou á luz o seu voceiro *El Agricultor* do que foi redactor. Este grupo agrario sumouse a Solidaridad Gallega, e Gavín Gallo representou á sociedade de Riotorto na I Asemblea Agraria de Galicia, onde presidiu a súa primeira mesa e asinou as conclusións. Tamén asistiu á II Asemblea Agraria de Galicia con Severiano Aguiar Moirón, na que propuxo a Portela Valladares como presidente honorario e interveu a favor de Acción Gallega na IV Asemblea Agraria de Galicia. Deulle á Sociedad de Labradores y Agricultores unha orientación gandeira e participou na constitución da Federación Agropecuaria del Norte Galaico, unindo varias parroquias dos concellos da A Pontenova, A Pastoriza e Meira. Dende abril de 1910 estivo á fronte das oficinas da Federación en Lugo. Na política municipal de Riotorto obtivo o seu primeiro triunfo electoral nas eleccións municipais de 1909 e foi nomeado Xuíz municipal ese ano. Foi nomeado notario eclesiástico de Mondoñedo en decembro de 1912. Tamén colaborou en *Mondoñedo*.

Notas
-----

1. ↑  *La Voz de la Verdad*, 30-12-1912, p. 3

Véxase tamén
------------

### Bibliografía

* Fernández Salgado, Benigno (2007). Sociedade Anónima Xestión do Plan Xacobeo, ed. *"El Agricultor: agrarismo solidario e rexionalismo lingüístico" en El Agricultor. Edición Facsimilar*. Santiago de Compostela. pp. 7–166.
* Durán, José Antonio. *"Gavín Gallo, Venancio"* en *Gran Enciclopedia Galega Silverio Cañada*.
Mapa do Vello Mundo dividido en ecozonas:
     Paleártico
     Paleotropical
Mapamundi de Frei Mauro (1459).
Denomínase **Vello Mundo** a aquelas partes da Terra coñecida polos europeos antes das viaxes de Cristovo Colón: Europa, Asia, África e as illas circundantes.

O termo é o oposto a Novo Mundo, que dá a entender a América.

Ámbito
------

Aínda que o interior de Asia e África non foran completamente explorados polos europeos daquel entón, sabíase da súa existencia até Xapón (Cipango), a China (Catai) e Suráfrica. Deste xeito estes rerritorios tamén son considerados como Vello Mundo.

Australia e a Antártida non son nin Vello nin Novo Mundo, xa que estes termos son anteriores ao seu descubrimento polos europeos (porén, algúns chaman a Australia *Novísimo Mundo*).

Na súa acepción biolóxica, os organismos do Vello Mundo son aqueles que se encontran en Eurasia e África, e os organismos do Novo Mundo son aqueles encontrados en América.

Os viños do Vello e o Novo Mundo
--------------------------------

A distinción entre Vello e Novo Mundo tamén se aplica aos viños, na que se identifica co primeiro as rexións tradicionais (conca mediterránea e centro-sur de Europa) que cultivan videiras e aos viños producidos alí.

Os viños do Vello Mundo prodúcense a partir de videiras moi coidadas e con estándares de produción elevados. Aplícaselles denominacións de orixe segundo o país (como Porto, Champaña ou Ribeira Sacra).

As técnicas de cultivo do Novo Mundo foron introducidas polos inmigrantes a finais do século XIX e principios do XX. Utilizan marcas emblemáticas para cada país como o Tannat no Uruguai.

Notas
-----

1. ↑  Ausralia, el pequeño continente del Novísimo Mundo. Biblioteca Virtual Universal. El Tesoro de la Juventud. *(en castelán)*.
2. ↑  Vinos Reserva, un concepto relativo Arquivado 18 de decembro de 2014 en Wayback Machine.. René García Valdés. Excelencias Magazine. Consultado o 18 de decembro de 2014.
3. ↑  Hoy: Viejo Mundo, Nuevo Mundo. René García Valdés. Excelencias Magazine. Clarín.com. 22 de febreiro de 2012. Consultado el 18 de outubro de 2014.

Véxase tamén
------------

### Outros artigos

* Era dos descubrimentos
* Eurafrasia
* Mapamundis antigos
* Novo Mundo

|  |  |
| --- | --- |
| Control de autoridades | 
* Wd: Q174807
* BRE: 4163803
* MAG: 2779608229

 |
Hattie Johnson tiradora estadounidense.
O **tiro deportivo** é un deporte que implica poñer a proba a precisión e concentración no manexo dunha arma de fogo ou de aire comprimido.

Todas as súas normas réxense de acordo coa Federación Internacional de Tiro Deportivo, (en inglés, *International Shooting Sport Federation*, ISSF), organismo internacional con sede en Alemaña, que é a organización que dirixe o tiro deportivo a nivel internacional, e é a encargada de celebrar periodicamente competicións e eventos en cada unha das súas disciplinas.

A práctica deste deporte require formación e disciplina, sendo esencial o uso dun equipo de protección persoal (PPE) (lentes protectoras e protector auditivo).

Tiro olímpico
-------------

*Artigo principal**:* Tiro nos Xogos Olímpicos.
O programa olímpico de tiro deportivo consta de 15 competicións diferentes: 9 para homes (M = masculino) e 6 para mulleres (F = feminino), en tres disciplinas diferentes, son cinco eventos de tiro con carabinas, cinco con pistolas e cinco para tiro ao prato con escopeta.

O programa olímpico cambiou para os Xogos Olímpicos de Pekín 2008, e o número de eventos de tiro pasou de 17 a 15. A pesar da redución, houbo maior participación, 390 tiradores procedentes de máis de 100 países participaron nesa edición dos XX.OO.

Notas
-----

1. ↑  Shooting at the Olympic Games *(en inglés)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tiro deportivo*** |

### Bibliografía

* Pierre Lagrue (2013): *Le Siècle olympique. Les Jeux et l'Histoire (Athènes, 1896-Londres, 2012)*. París: Encyclopaedia Universalis. ISBN 978-2-8522-9117-1. (Ler en liña).

### Outros artigos

* Tiro olímpico
* Tiro con arco
* Tiro ao prato
* Tálero de tiro

### Ligazóns externas

* Real Federación Española de Tiro Olímpico
* International Shooting Sport Federation (ISSF)
* International Practical Shooting Confederation
* 
* Web oficial de Jorge Llames Arquivado 06 de maio de 2021 en Wayback Machine. campión español na modalidade olímpica de pistola de velocidade.

---

|  |  |
| --- | --- |
|  |  *Este artigo sobre deporte é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q206989
* BRE: 4168728
* GND: 4077082-5
* JSTOR: sport-shooting
* NDL: 00571801
* PSH: 10058

 |
Movemento de media parábola
Emprégase a expresión **tiro parabólico** para describir o movemento de obxectos cunha traxectoria aproximada á dunha parábola. O termo provén da terminoloxía militar, pois durante moito tempo un dos campos fundamentais da enxeñaría foi o cálculo da traxectoria de proxectís. Un punto que se despraza cunha velocidade inicial na dirección horizontal distinta de cero e se mantén a unha altura reducida, cando no seu desprazamento só actúa a aceleración debida á forza da gravidade describe aproximadamente unha parábola (a desviación debese á variación da forza da gravidade coa altura -diminúe co cadrado da distancia ao centro da terra). Debido a isto, a aceleración só se produce nunha dirección e sentido e o resto do movemento débese unicamente á velocidade inicial.

O habitual é descompoñer tódolos vectores na dirección da gravidade (vertical) e na súa dirección ortogonal (horizontal). Unha vez feito isto obtéñense as seguintes funcións vectoriais:

**Posición en x:**

{\displaystyle r\_{x}=r\_{0x}+v\_{0x}\,t}

**Posición en y:**

{\displaystyle r\_{y}=r\_{0y}+v\_{0y}\,t+{\frac {1}{2}}\,at^{2}=r\_{0y}+v\_{0y}\,t-{\frac {g}{2}}\,t^{2}}

**Velocidade en x:**

{\displaystyle v\_{x}=v\_{0x}\,}

**Velocidade en y:**

{\displaystyle v\_{y}=v\_{0y}+a\,t=v\_{0y}-g\,t}

onde {\displaystyle v\_{0x}=v\_{0}\,\cos \phi } ; {\displaystyle v\_{0y}=v\_{0}\,\sin \phi }, onde {\displaystyle \phi \,} é o ángulo da velocidade inicial respecto á horizontal.

Esquema dun tiro parabólico.
Isto é unha aproximación matemática, nun obxecto real que se move na atmosfera, existe unha forza resistente de sentido contrario ao movemento e que depende da forma do obxecto e da velocidade (pódese aproximar cunha función do cadrado desta).

Véxase tamén
------------

### Outros artigos

* Alcance
* Altura

|  |  |
| --- | --- |
| Control de autoridades | 
* Wd: Q10281355
* JSTOR: projectile-motion
* MAG: 166194698
* PSH: 2935

 |
**Venancio Seoane García**, nado na Coruña cara a 1887 e finado na mesma cidade o 9 de agosto de 1936, foi un sindicalista e político galego.

Traxectoria
-----------

Camareiro. Afiliado ao PSOE e a UGT, era dirixente das Juventudes Socialistas. Co golpe de Estado do 18 de xullo de 1936 foi detido canda outros dirixentes sindicais pola continuación da folga xeral. Acusado dos delitos de desobediencia e incumprimento dos bandos de guerra, foi executado no Campo da Rata da Coruña o 9 de agosto canda Cipriano Alvite Alonso, Jaime Rodríguez García, Francisco Ballón Pequeño, Julio Sabio Sanmartín e José Quintas Pena.

Notas
-----

1. ↑  Faleceu con 48 anos
2. ↑  *El Eco de Santiago*, 11-8-1936, p. 2.

Véxase tamén
------------

### Bibliografía

* *A represión franquista na comarca da Coruña. Vidas na memoria*. A Coruña: Laiovento. 2011. p. 204. ISBN 978-84-8487-288-7.

### Ligazóns externas

* 

* Venancio Seoane García na páxina web *Nomes e Voces*.

|  |  |
| --- | --- |
| Control de autoridades | 
* Wd: Q65274970
* DSBE: 6738\_seoane-garcia-venancio

 |
**Velvet Revolver** é un supergrupo estadounidense de hard rock procedente de Rancho Santa Margarita (California) e formado no ano 2002. Está composto polos antigos membros de Guns N' Roses Slash, Duff McKagan e Matt Sorum, xunto con Dave Kushner, antigo compoñente de Wasted Youth. O vocalista de Stone Temple Pilots Scott Weiland foi o cantante de Velvet Revolver dende a súa formación ata o ano 2008. No ano 2004 o grupo acadou éxito comercial coa súa estrea *Contraband*. A pesar das boas recensións, algúns críticos describiron inicialmente a Velvet Revolver como unha combinación entre Stone Temple Pilots e Guns N' Roses, criticándoos por unha "desconexión" entre Weiland e o resto da banda.

O grupo editou *Libertad* no ano 2007, iniciando unha xira con Alice in Chains. No mes de abril de 2008 Weiland deixou Velvet Revolver e reuniuse con Stone Temple Pilots. A banda entrou entón en hiato indefinido. No mes de novembro dese ano foi liberada do seu selo RCA Records a petición súa, para poder elixir con liberdade os seus pasos despois da marcha de Weiland.

A edición do álbum de estrea en solitario de Slash e o ingreso de Duff McKagan en Jane's Addiction puxo o futuro de Velvet Revolver en dúbida. Porén, McKagan deixou Jane's Addiction poucos meses despois de unirse. A pesar de estar en hiato, Velvet Revolver compuxo novos temas e planea facer unha audición para atopar vocalista e reunirse novamente en 2011.

== Discografía =={| class="wikitable"
|-
! Álbum !! Ano !! Selo
|-
| *Contraband* || 2004 || RCA Records
|-
| *Libertad* || 2007 || RCA Records
|}

Véxase tamén
------------

### Ligazóns externas

* Páxina da banda *(en inglés)*

|  |  |
| --- | --- |
| Control de autoridades | 
* Wd: Q223736
* WorldCat
* VIAF: 159745836
* AllMusic: mn0000840348
* BIBSYS: 5018562
* BNF: 14574426s
* Discogs: 252206
* EBID: ID
* Genius: Velvet-revolver
* GND: 10335900-X
* IMDb: nm1693020
* ISNI: 0000 0001 2375 9130
* LCCN: no2004071905
* MusicBrainz: ID
* NKC: xx0024929
* RocksBackpages: velvet-revolver
* Songkick: 179399
* SUDOC: 081475020

 |
Estrutura do Tetrahidrocannabinol
O **tetrahidrocannabinol**, tamén coñecido como **THC**, Δ9-THC, Δ9-tetrahydrocannabinol (delta-9-tetrahydrocannabinol), Δ1-tetrahydrocannabinol (empregando a nomenclatura clásica) ou **dronabinol** (forma farmacéutica que consiste en cápsulas con THC en aceite de sésamo), é a principal substancia psicoactiva atopada nas plantas da especie Cannabis sativa L.. En estado puro, ten o aspecto de cristais a baixas temperaturas, e muda a viscoso e pegañento o quentalo. O THC é pouco soluble na auga, pero disolvese facilmente na maioría de disolventes orgánicos como o etanol ou o hexano.

Estrutura do Tetrahidrocannabinol
---------------------------------

Estrutura en 3D do THC
O Cánnabis "normal" conten habitualmente entre 0,5 a 5% de THC dependendo das diferentes técnicas de cultivo (dende o cultivo en horta, pasando polo cultivo en macetas (luz natural ou artificial) ata o cultivo hidropónico).As variedades desenvolvidas polos bancos de sementes teñen un nivel de THC máis alto, chegando as variedades máis potentes o 24% de THC.
o contido en THC depende da xenética da planta e das condicións ambientais nas que se desenvolve, sendo os polihíbridos comerciais os que alcadan maiores concentracións de alcaloides.
A marihuana chamada "sen semente" fai referencia a plantas femias que non foron polinizadas. Estas son as que conteñen a meirande cantidade de THC, debido a que a non polinización produce un estrés na planta que fai que aumente a cantidade de THC. Os machos deben tirarse, salvo para poder polinizar e facer sementes, pero nas plantas polinizadas aportarán sobre todo iso, sementes, en detrimento da resina psicoactiva.

---

|  |  |
| --- | --- |
|  |  *Este artigo sobre medicina é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q190067
* EBID: ID
* MAG: 2778563155

 |

|  |  |
| --- | --- |
| Identificadores | 
* ATC: A04AD10
* CAS: 1972-08-3
* ChEBI: 66964
* ChEMBL: CHEMBL465
* ChemSpider: 15266
* DrugBank: 00470
* DTXSID: DTXSID6021327
* ECHA: 100.153.676
* HMDB: HMDB0041865
* IEDB: 224552
* IUPHAR: 2424
* KEGG: D00306
* KNApSAcK: C00002675
* MeSH: D013759
* MeSH: D02.455.849.090.810
* NDF-RT: N0000146833
* PubChem: 16078
* RxNorm: 10402
* UMLS: C0039663
* UNII: 7J8897W37S

 |
Para outras páxinas con títulos homónimos véxase: Tratado de Tui.
O **tratado de Tui** foi un acordo celebrado en Tui en 1137 entre Afonso VII, o emperador, e o seu curmán, o infante D. Afonso Henriques, como fin das hostilidades.

Segundo parece, D. Afonso Henriques, sabendo que o emperador se atopaba en mala posición no conflito co rei de Navarra, aproveitou a oportunidade favorable para, de acordo con este, entrar co seu exército no reino de Galiza, recuperando o Condado de Toronho e o Condado da Limia, derrotando ao Conde de Traba e Rodrigo Vélaz na batalla de Cerneja, onde o último foi feito cativo. Afonso VII recuperou Tui por medio deste acordo que será vixente até 1140. O acordo foi asinado polos dous reis e atopou o equilibrio nun recoñecemento lixeiro e vago de vasalaxe do rei Afonso Henriques ao rei de León, que estaba en posesión de título de emperador.

Algúns autores consideran que Afonso Henriques, na continuación da política de independencia de seus pais, evitou calquera acto que o levase á submisión do curmán. Don Afonso Henriques nunca recoñeceu ao curmán como emperador, e este tampouco non invocou tal feito nas relacións con Portugal, pero que o rei de León e Castela non renunciaba á súa supremacía móstrao a protesta que dirixiu ao papa Uxío III co gallo do Concilio de Reims (1148) sen falar da intransixencia con que loitou até a fin da vida pola primacía eclesiástica de Toledo.
Representación dos satélites THEMIS en órbita.
**Time History of Events and Macroscale Interactions during Substorms** ou **THEMIS** é unha serie de satélites artificiais lanzados para estudar fenómenos xeomagnéticos.

Características
---------------

THEMIS consta de cinco satélites idénticos coa misión de estudar a inestabilidade das subtormentas magnetosféricas en órbitas con alturas de varios radios terrestres. O uso de varios satélites permite obter datos simultáneos desde diferentes puntos da magnetosfera terrestre, o que permite comprobar a orixe das subtormentas e outros fenómenos en combinación con observacións feitas desde observatorios terrestres.

Cada un dos satélites estabilízase mediante xiro e foron lanzados no mesmo foguete, un Delta 7925, o 17 de febreiro de 2007. Cada satélite leva os seguintes instrumentos:

* Magnetómetros tridimensionais de porta de fluxo e bobina.
* Un detector de campo eléctrico.
* Un analizador electrostático para medir ións e electróns de enerxías entre 5 eV e 30 keV.
* Un telescopio de estado sólido para medir ións e electróns de enerxías entre 20 keV e 1 MeV.

Despois da primeira fase da misión os satélites comezaron a fase denominada *Artemis* na que se adican a estudar subtormentas solares e os cintos de radiación terrestres. Os dous satélites denominados P1 e P2 foron enviados a unha órbita de Lissajous arredor dos puntos de Lagrange L1 e L2 da Lúa para estudar o vento solar, as ondas de choque e a contorna magnética lunar, para posteriormente ser enviados a órbitas elípticas arredor do noso satélite para continuar seus estudos.

Notas
-----

1. 1 2 3 4  Mark Wade (2022). "Themis" (en inglés). Consultado o 4 de febreiro de 2022.
2. 1 2 3 4  Gunter Dirk Krebs (2022). Gunter's Space Page, ed. "THEMIS (MIDEX 5, Explorer 85, 86, 87, 88, 89) / ARTEMIS" (en inglés). Consultado o 5 de febreiro de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***THEMIS*** |

### Outros artigos

* Delta 7925

|  |  |
| --- | --- |
| Control de autoridades | 
* Wd: Q837500
* EBID: ID

 |
**Travesti Afgano** é unha banda de post-punk galega baseada en Lérez, Pontevedra, formada no ano 2012 por membros de Lobishome e Metralletas Lecheras. Ata a data levan publicados dous álbums, *Jefes de Julais* (2015) e *Nos vale madre* (2017), un EP *Yo se la chupé a Mark E. Smith* (2013), e un disco compartido con Monstruo, *Split TRVST​/​MNSTR* (2015).

Historia
--------

A idea de formar Travesti Afgano xorde tras un concerto de Lobishome en 2012. Nunca conversa entre Luismi González (Lobishome) e Rafa Anido (Metralletas Lecheras), os dous falaron de iniciar un novo proxecto debido ao parón da banda de Anido. A eles uníuse o baixista de Lobishome, Marcos Martínez, encargándose da batería.

Despois duns poucos ensaios a banda xa tiña compostos varios temas que gravaron con Manu G. Sanz (Selvática, Indómitos) en Tomiño para converterse no EP *Yo se la chupé a Mark E. Smith*, editado en casete en xullo de 2013 a través do selo Seara Records.

Travesti Afgano converteuse en cuarteto coa entrada de Camilo, tamén membro de Metralletas Lecheras, ocupando a batería, pansando Marcos Martínez a tocar o baixo. En novembro de 2014 gravaron o seu primeiro álbum con Ibán Terraforma en Terraforma Estudios, no Hío, Cangas. O disco, titulado *Jefes de Julais* foi publicado en decembro de 2015 a través do selo Mama Vynila Records. Ese mesmo ano, no mes de marzo, tamén lanzaron o casete compartido *Split TRVST​/​MNSTR* coa banda Monstruo.

En xuño de 2017 a banda publicou o seu segundo álbum, *Nos vale madre*, gravado tamén en Terraforma Estudios e producido e mesturado por Manu G. Sanz. O disco foi lanzado polos selos Mama Vynila, Pelgar, Discos Anormales e Producciones Esporádicas. O traballo está formado por once temas orixinais e dúas versións, "La polla de Hitler" de Angry Samoans e "Golden Apples" de Country Teasers.

Discografía
-----------

| Álbum | Ano | Selo | Notas |
| --- | --- | --- | --- |
| *Yo se la chupé a Mark E. Smith* | 2013 | Seara Records | EP |
| *Split TRVST​/​MNSTR* | 2015 | PORNO | Disco compartido con Monstruo |
| *Jefes de Julais* | 2015 | Mama Vynila Records |  |
| *Nos vale madre* | 2017 | Mama Vynila, Pelgar, Discos Anormales, Producciones Esporádicas, La Camelia |  |

Notas
-----

1. 1 2 3 4  "Travesti Afgano". La Fonoteca. Consultado o 19 de setembro de 2018.
2. ↑  "Travesti Afgano". Galician Tunes. Consultado o 19 de setembro de 2018.
3. ↑  "Yo se la chupé a Mark E. Smith by Travesti Afgano". Bandcamp. Consultado o 19 de setembro de 2018.
4. ↑  "Jefes de Julais by Travesti Afgano". Bandcamp. Consultado o 19 de setembro de 2018.
5. ↑  Bandcamp (ed.). "*Split TRVST/MNSTR* por Travesti Afgano". Consultado o 19 de setembro de 2018.
6. ↑  "Nos vale madre by Travesti Afgano". Bandcamp. Consultado o 19 de setembro de 2018.
7. ↑  "Nos vale madre - Travesti Afgano". Rockdelux. Arquivado dende o orixinal o 19 de setembro de 2018. Consultado o 19 de setembro de 2018.

Véxase tamén
------------

### Ligazóns externas

* Bandcamp da banda
O **Tratado de Perth** de 1266 puxo fin á guerra noruegués-escocesa que tivo lugar baixo o reinado de Magnus VI de Noruega, e Alexandre III de Escocia, polo dominio das Illas Hébridas, a Illa de Man e Caithness.

Historia e características
--------------------------

En noruegués, as illas Hébridas eran coñecidas como Sudreys, é dicir "Illas Meridionais", e pasaran a formar parte do territorio noruegués nos tempos que nin Escocia nin Noruega se estabilizaran aínda como estado-nación. O control noruegués sobre estas terras fíxose oficial cando Edgardo de Escocia as cedeu a Magnus III de Noruega.

O Tratado asinouse pouco tempo despois da Batalla de Largs de 1263, na que os escoceses obtiveron o que se presentou como unha grande vitoria. Con todo, é posible que os noruegueses, dirixidos por Haakon IV de Noruega, esquivasen o combate directo, e o resultado da batalla non sería polo tanto tan concluínte. Haakon planeaba renovar a ofensiva militar no verán seguinte, pero faleceu nas Órcadas durante o inverno. O seu sucesor, Magnus VI de Noruega, era partidario de asinar a paz, que se plasmou no Tratado de Perth.

No tratado, Noruega recoñecía a soberanía escocesa sobre os territorios en disputa, a cambio do pago de 4000 marcos e unha anualidade de 100 marcos. A cambio, Escocia recoñecía a soberanía norueguesa sobre as Illas Shetland e Órcadas, que adquiriría máis tarde, no século XV.

Dende o punto de vista escocés, este tratado, xunto co Tratado de York asinado uns anos antes, que sinalaba as fronteiras entre Inglaterra e Escocia, supuxo o establecemento definitivo dunhas fronteiras que se mantiveron case inalteradas ata a actualidade.

* Portal:Historia
* Portal:Escocia
|  | 四catro | 死morte |
| --- | --- | --- |
| Mandarín | sì sɿ˥˩ | sǐ sɿ˨˩˦ |
| Cantonés | sei3 | sei2 |
| Wu (Shanghainés) | sy2 | sy2,shi2 |
| Hakka | si | si |
| Min Nan (Hokkien taiwanés) | sì,sù | si,sú |
| Vietnamita | tứ | tử |
| Xaponés | shi | shi |
| Coreano | sa | sa |

A **tetrafobia** é a aversión ao número catro. É moi común no leste de Asia, especialmente en países como a República Popular da China, o Xapón, a península de Corea, a República Socialista de Vietnam e Taiwán, e tamén no sueste asiático.

Probabelmente ten a súa orixe nunha simple coincidencia lingüística. A palabra chinesa que designa o catro (四, pinyin: *sì*), ten un son moi parecido á palabra *morte* (死, pinyin: *sǐ*). As palabras sino-xaponesa (四, *shi*), sino-coreana (사, sa) e sino-vietnamita (*tứ*) para o *catro* soan idénticas á palabra *morte* en cadansúa lingua. Por este motivo, en xaponés é preferíbel a lectura nativa *yon* para o catro.

Cómpre especial tino para evitar o número catro nos días festivos ou cando un membro da familia está doente, especialmente na cultura chinesa. Igualmente, os números 14, 24 e sucesivos son evitados pola presenza do catro. Nestes países, o catro adoita evitarse en hoteis ou hospitais. Nos casamentos ou eventos similares, as mesas co número 4 acostúmanse deixar de lado. En moitos complexos residenciais os números 4, 14, 24 etc. son substituídos por 3a, 13a, 23a etc. En Taiwán, a tetrafobia é tan común que non hai 4 nin números que o conteñan en enderezos, matrículas de automóbiles e practicamente en ningures.

Botóns dun ascensor nun complexo residencial de Xangai no que faltan os andares 4, 13 e 14.
Na China tamén se observa este feito nos nomes de avións militares, pois sempre empezan co número cinco, como no caza «Shenyang J5». En cidades onde se mesturan as culturas do leste e a do oeste, como Hong Kong ou Singapur, é común que nalgúns edificios non existan o piso 13 nin o 14, nin tampouco os que conteñen o catro. Exemplos na cidade de Hong Kong son os edificios Vision City ou The Arch, que non teñen os pisos do 40 a 49.

En Corea, a tetrafobia é menos extrema, pero o piso 4 evítase nos hospitais e edificios públicos. Noutros, o cuarto piso xeralmente indícase nos ascensores coa letra "F", do inglés *four (*catro). As vivendas que conteñen este número varias veces (como o 404) xeralmente son evitadas até un extremo que mesmo fai desvalorizar a propiedade.

Ver tamén
---------

* Triscaidecafobia
* Hexakosioihexekontahexafobia

Notas
-----

1. ↑  Havil, Julian (2007). *Nonplussed: Mathematical Proof of Implausible Ideas (Hardcover)*. Princeton University Press. p. 153. ISBN 0691120560.
2. ↑  Plano de planta de Vision City
3. ↑  Plano de planta de The Arch
O **Trofeo Internacional de Fórmula 3** foi unha competición de Fórmula 3 organizada pola Federación Internacional do Automóbil que reunía carreiras independentes e datas dos principais campionatos de Fórmula 3. A única tempada, a de 2011, reuniu o Masters de Fórmula 3, o Gran Premio de Macau, o Gran Premio de Pau, a data da Fórmula 3 Británica do Circuíto de Spa-Francorchamps e a data da Fórmula 3 Euroseries de Hockenheimring.

O sistema de puntuación utilizado foi o que se usa actualmente para a Fórmula 1 e outros campionatos. Para poder participar neste trofeo os participantes tiñan que estar inscritos nalgún dos campionatos de F3 da tempada. Os tres mellores clasificados do trofeo teñen dereito á Superlicencia esixida pola F1.

O sistema de puntuación empregado foi o seguinte:

| Posición | 1º | 2º | 3º | 4º | 5º | 6º | 7º | 8º | 9º | 10º |
| --- | --- | --- | --- | --- | --- | --- | --- | --- | --- | --- |
| Puntos | 25 | 18 | 15 | 12 | 10 | 8 | 6 | 4 | 2 | 1 |

Campións
--------

| Ano | Piloto | Escudería | Vitorias | Puntos |
| --- | --- | --- | --- | --- |
| 2011 | España Roberto Merhi | Italia Prema Powerteam | 4 | 133 |

Véxase tamén
------------

### Outros artigos

* Fórmula 3
* Fórmula 3 Británica
* Fórmula 3 Euroseries

### Ligazóns externas

* Páxina oficial da FIA
O tubérculo de Darwin na orella dunha muller e na dun macaco, respectivamente.
O **tubérculo de Darwin** é un engrosamento cartilaxinoso do bordo da orella, presente en moitos seres humanos, interpretado coma un vestixio da punta da orella común en mamíferos. Trátase dun órgano vestixial, é dicir, un órgano cuxa función orixinal se perdeu durante a evolución. Está presente en arredor dun 10.4% da poboación mundial.

Recibe o seu nome en honor a Charles Darwin, que o describiu no seu libro *The Descent of Man* como exemplo de característica vestixial que indicaba que o home tiña un antepasado común con outros primates, aínda que non foi Darwin quen lle chamou tubérculo de Darwin.

O xene que orixina o tubérculo de Darwin no home hérdase como un carácter autosómico dominante pero ten unha penetrancia xenética incompleta, o que significa que as persoas que posúen o xene non necesariamente presentarán o fenotipo.

Notas
-----

1. ↑  Descrición do tubérculo de Darwin Arquivado 13 de xuño de 2011 en Wayback Machine. *(en inglés)*
2. ↑  "An anthropometric study of the ear in an adult population", International Journal of Anthropology, Issue Volume 1, Number 2 / June, 1986 ISSN 0393-9383
3. ↑  Spinney, Laura (2008). "Vestigial organs: Remnants of evolution". *New Scientist* **198** (2656): 42. doi:10.1016/S0262-4079(08)61231-2.

Véxase tamén
------------

### Outros artigos

* Estrutura vestixial

### Bibliografía

* Salesa Battle, Enrique (2005). Elsevier España, ed. *Tratado de audiología*. p. 57. ISBN 9788445815540.

### Ligazóns externas

* *Vestigial organs: Remnants of evolution* *(en inglés)*

|  |  |
| --- | --- |
| Control de autoridades | 
* Wd: Q1166866
* EBID: ID
* MAG: 2776134078

 |

|  |  |
| --- | --- |
| Identificadores | 
* FMA: 61151
* GPnotebook: 832176200
* OMIM: 124400
* TA: A15.3.01.020
* UMLS: C2751189

 |
**The Pastels** é unha banda escocesa de indie pop formada en Glasgow en 1982.

As súas primeiras gravacións (1982–85) para selos como Whaam!, Creation, Rough Trade e Glass Records, tiñan un son cru e inmediato, melódico e afeccionado, nada habitual para o seu tempo. Pero unha emerxente cultura dos fanzines identificouse co son e a imaxe do grupo, e pouco a pouco The Pastels comezaron a influenciar a unha nova corrente de grupos, que interesaron á revista *NME* e a outros medios británicos.

O son de The Pastels continuou evolucionando e, aínda que a banda formou parte do recompilatorio *C86* da *NME*, en entrevistas os membros do grupo sempre quixeron distanciarse dos movementos *twee* e *shambling*. O seu álbum de estrea, *Up for a Bit With The Pastels* (1987) movíase dende o garage pop-punk ata baladas con toques de sintetizadores. O seguinte traballo, *Sittin' Pretty* (1989) foi máis duro e menos ecléctico. Tras ese disco comezaron a aparecer rumores na prensa británica sobre a separación do grupo.

Finalmente revelouse que a banda continuaba pero cunha nova formación ao redor de Stephen McRobbie e Annabel Wright, aos que se lle unirían Katrina Mitchell. Esta formación é probablemente a máis coñecida de The Pastels, e a miúdo aparece con David Keegan (Shop Assistants) ou Gerard Love (Teenage Fanclub) na guitarra. O grupo asinou un contrato co selo Domino Records e publicou dous álbums, *Mobile Safari* (1995) e *Illumination* (1997). No ano 2009, The Pastels, en colaboración coa banda Tenniscoats de Toquio, editou un álbum titulado *Two Sunsets*.

The Pastels apareceron na banda sonora da película *The Acid House*, estreada en 1998. Na actualidade a banda opera o seu propio selo, Geographic Music, a través de Domino Records, e son socios da tenda de música de Glasgow *Monorail Music*.

Discografía
-----------

| Álbum | Ano | Selo |
| --- | --- | --- |
| *Up for a Bit with The Pastels* | 1987 | Glass Records, Paperhouse |
| *Sittin' Pretty* | 1989 | Homestead Records, Chapter 22 |
| *Mobile Safari* | 1995 | Domino Recording Company |
| *Illumination* | 1997 | Domino Recording Company |
| *Slow Summits* | 2013 | Domino Recording Company |

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q30504
* WorldCat
* VIAF: 145556612
* AllMusic: mn0000485191
* Discogs: 2805
* ISNI: 0000 0001 0511 5649
* LCCN: no98020088
* MusicBrainz: ID
* RocksBackpages: pastels-The
* Songkick: 284459

 |